दयानन्द सरस्वती (आर्ष विद्या)
ये आर्य समाज के संस्थापक दयानन्द सरस्वती से भिन्न हैं। स्वामी दयानन्द सरस्वती (15 अगस्त 1930 - 23 सितंबर 2015) सरस्वती संन्यास संप्रदाय के एक संन्यासी थे। उन्हें 'पूज्य स्वामीजी' के नाम से भी जाना जाता था और वे अद्वैत वेदांत के पारंपरिक शिक्षक थे। उन्होंने पेंसिल्वेनिया (अमेरिका), ऋषिकेश, उत्तराखंड और कोयम्बटूर, तमिलनाडु, भारत में आर्ष विद्या गुरुकुलम की संस्थापना की थी। वे भारत के वर्तमान प्रधानमंत्री नरेन्द्र मोदी के आध्यात्मिक गुरु भी थे। उन्हें २०१६ में अध्यात्म के क्षेत्र में राष्ट्र के प्रति उनकी सेवा के लिए पद्म भूषण से सम्मानित किया गया था